Speciel gæst ved kulturnat i Aalborg

Temaet er 007, når der 12. oktober er kulturnat i Aalborg. Agenten kommer ikke selv - men Nordjyllands Kunstmuseum præsenterer en mindst lige så speciel gæst. Han spejder allerede ud på Aalborg fra et af kunstmuseets vinduer. Men kun om aftenen. Kunstmuseet er ikke meget for at komme med ret mange oplysninger om gæsten - men afslører dog: Han er syv meter høj og vejer 700 kilo. Hans fædrende ophave er kunstneren Bruno Kjær - kendt som ikke mindst installationskunstner.